rejauldu/bengali-wikipedia huggingface dataset:
অভয় দেওল (জন্ম: ১৫ মার্চ ১৯৭৬) একজন ভারতীয় অভিনেতা। তিনি হিন্দি চলচ্চিত্রে কাজের জন্য সুপরিচিত। দেওল পরিবারে জন্মগ্রহণকারী অভয় ২০০৫ সালে ইমতিয়াজ আলী পরিচালিত প্রণয়ধর্মী হাস্যরসাত্মক সোচা না থা-এ অভিনয়ের মধ্য দিয়ে বলিউডে আগমন করেন। দেওল স্বাধীন চলচ্চিত্র মনোরমা সিক্স ফিট আন্ডার (২০০৭) ও ওয়ে লাকি! লাকি ওয়ে! (২০০৮)-এ তার অভিনয়ের জন্য প্রশংসিত হন। ২০০৯ সালে তিনি অনুরাগ কশ্যপের তিক্ত হাস্যরসাত্মক দেব.ডি চলচ্চিত্রে শ্রেষ্ঠাংশে অভিনয় করে সাফল্য অর্জন করেন।  দেওলের সবচেয়ে ব্যবসাসফল চলচ্চিত্র হল জোয়া আখতার পরিচালিত জিন্দগি না মিলেগি দোবারা (২০১১)। এই কাজের জন্য তিনি সমাদৃত হন এবং শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার, জি সিনে পুরস্কার ও আইফা পুরস্কারের মনোনয়ন লাভ করেন। তিনি এরপর স্বাধীন নাট্যধর্মী চলচ্চিত্র রোড, মুভি (২০১০) ও যুদ্ধভিত্তিক চক্রব্যূহ (২০১২) এবং ব্যবসাসফল প্রণয়মূলক নাট্যধর্মী রাঞ্ঝনা (২০১৩) ও প্রণয়মূলক হাস্যরসাত্মক হ্যাপি ভাগ জায়েগি (২০১৬) চলচত্রে অভিনয় করেছেন। এছাড়া তিনি নেটফ্লিক্সের নাট্যধর্মী সীমিত ধারাবাহিক ট্রায়াল বাই ফায়ার (২০২৩) শ্রেষ্ঠাংশে অভিনয় করেছেন।  দেওল পর্দায় জটিল ধরনের চরিত্রে অভিনয় এবং ভারতে সমান্তরাল চলচ্চিত্রে তার সমর্থনের জন্য খ্যাতি অর্জন করেন। তিনি ২০০৯ সালে প্রযোজনা প্রতিষ্ঠান ফরবিডেন ফিল্মস প্রতিষ্ঠা করেন। অভিনয়ের পাশাপাশি তিনি একজন সক্রিয় মানবসেবী এবং বিভিন্ন এনজিওকে সহায়তা প্রদান করেন।   প্রারম্ভিক জীবন  দেওল ১৯৭৬ সালের ১৫ই মার্চ মহারাষ্ট্রের বোম্বে শহরে জন্মগ্রহণ করেন। তার পিতা অজিত দেওল ও মাতা ঊষা দেওল। তিনি অভিনেতা ধর্মেন্দ্রের ভাইপো এবং অভিনেতা সানি দেওল, ববি দেওল ও অভিনেত্রী এশা দেওলের চাচাতো ভাই। রেডিফ.কম-এ দেওয়া এক সাক্ষাৎকারে দেওল বলেন তিনি তারা পিতার জন্য নয় বরং বিদ্যালয় থেকে মঞ্চে জড়িত থাকার কারণে অভিনয়কে পেশা হিসেবে গ্রহণ করেন। তিনি বলেন, "১৮ বছর বয়সে আমি অভিনয়ের সিদ্ধান্ত নিই। কিন্তু আমার আরও ১০ বছর লেগে যায় কারণ আমি চলচ্চিত্রে আসার জন্য আমার পড়াশোনা ছাড়তে চাইনি।"   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল  ২০০৭ ইন্দো-আমেরিকান আর্টস কাউন্সিল পুরস্কার শ্রেষ্ঠ অভিনেতা মনোরমা সিক্স ফিট আন্ডার  ২০১০ বিগ স্টার এন্টারটেইনমেন্ট পুরস্কার দশকের সেরা নবাগত প্রতিভা (পুরুষ) —  ২০১২ ৫৭তম ফিল্মফেয়ার পুরস্কার শ্রেষ্ঠ পার্শ্ব অভিনেতা জিন্দগি না মিলেগি দোবারা   ৯ম জি সিনে পুরস্কার শ্রেষ্ঠ পার্শ্ব অভিনেতা   ১৩তম আইফা পুরস্কার শ্রেষ্ঠ পার্শ্ব অভিনেতা   ৪র্থ মির্চি সঙ্গীত পুরস্কার বর্ষসেরা পুরুষ কণ্ঠশিল্পী "সেনোরিটা" (জিন্দগি না মিলেগি দোবারা)   ২০১৪ প্রডিউসার্স গিল্ড চলচ্চিত্র পুরস্কার পার্শ্ব চরিত্রে শ্রেষ্ঠ অভিনেতা রাঞ্ঝনা   ২০২৩ ফিল্মফেয়ার ওটিটি পুরস্কার নাট্যধর্মী ধারাবাহিক শ্রেষ্ঠ অভিনেতা ট্রায়াল বাই ফায়ার     তথ্যসূত্র    বহিঃসংযোগ        বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:দেওল পরিবার বিষয়শ্রেণী:পাঞ্জাবি বংশোদ্ভূত ব্যক্তি বিষয়শ্রেণী:নারীবাদী পুরুষ বিষয়শ্রেণী:ভারতীয় গায়ক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় নারীবাদী বিষয়শ্রেণী:মুম্বইয়ের অভিনেতা বিষয়শ্রেণী:হিন্দি চলচ্চিত্র অভিনেতা
বন্যপ্রাণী (সংরক্ষণ ও নিরাপত্তা) আইন, ২০১২ বাংলাদেশের বন্যপ্রাণী সংরক্ষণের ক্ষেত্রে গণপ্রজাতন্ত্রী বাংলাদেশ সরকার কর্তৃক অনুমোদিত আইন। আইনটি ১০ জুলাই, ২০১২ তারিখে রাষ্ট্রপতির সম্মতি লাভ করে। আইনটি বাংলা ভাষায় রচিত।  বিবরণ  বন্যপ্রাণী (সংরক্ষণ ও নিরাপত্তা) আইন ২০১২ দশটি অধ্যায় এবং ৫৪টি ধারায় বিভক্ত। আইনের সাথে চারটি তফসিল যুক্ত করা হয়েছে এবং সেসব তফসিলে রক্ষিত বন্যপ্রাণী ও উদ্ভিদের প্রজাতিসমূহের বাংলা নাম, ইংরেজি নাম ও বৈজ্ঞানিক নাম দেয়া হয়েছে।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪১৫-১১৫৪১  ধারাসমূহ আইনের ৬ ধারা মোতাবেক এই আইনের তফসিলে উল্লেখিত বিভিন্ন প্রজাতির বন্যপ্রাণী শিকার বা বন্যপ্রাণী, মাংস, ট্রফি, অসম্পূর্ণ ট্রফি, বন্যপ্রাণীর অংশবিশেষ অথবা এসব হতে উৎপন্ন দ্রব্য দান, বিক্রয় বা কোনো প্রকারে কোনো ব্যক্তি বা প্রতিষ্ঠান বা অন্য কারো নিকট হস্তান্তর করা নিষিদ্ধ ঘোষণা করা হয়েছে।  আইনের ৪১ ধারা মোতাবেক আরও উল্লেখ রয়েছে যে, কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা  প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দণ্ডিত হইবেন।  তফসিল ১  তফসিল ১ এ ১৪টি ব্যাঙ, ৯৬টি কচ্ছপ এবং সরীসৃপ, ৫৭৮টি পাখি, ১১০টি স্তন্যপায়ী, ২৫টি মাছের প্রজাতিকে সংরক্ষিত ঘোষণা করা হয়েছে।  তফসিল ২  তফসিল ২ এ ৭২টি ব্যাঙ, কচ্ছপ, সরীসৃপ এবং উভচর প্রাণী, ৪৪টি পাখি, ৩টি স্তন্যপায়ী, ২৭টি মাছ, ৩২টি প্রবাল, ১৩৭টি শামুক ঝিনুক, ২২টি কাঁকড়া ও গলদা, ৫৯টি প্রজাপতি ও মথ এবং ২৪টি কীটপতঙ্গের প্রজাতিকে সংরক্ষিত ঘোষণা করা হয়েছে।  তফসিল ৩  আইনের তফসিল ৩-এ মোট ৬টি ভারমিন প্রজাতির নাম উল্লেখ আছে। সেগুলো হচ্ছে গেছো ছুঁচো, কালো ইঁদুর, নেংটি ইঁদুর, ধাড়ি ইঁদুর, বড় ইঁদুর এবং মেঠো ইঁদুর।  তফসিল ৪   আইনের তফসিল ৪-এ মোট ৫৪টি উদ্ভিদকে সংরক্ষিত উদ্ভিদ (Protected plants) ঘোষণা করা হয়েছে। অর্থাৎ আইনের ৬ ধারা মোতাবেক এই ৫৪ প্রজাতির উদ্ভিদ  ইচ্ছাকৃতভাবে উঠানো, উপড়ানো, ধ্বংস বা সংগ্রহ করা যাবে না।  শাস্তি আইনের ৩৬ ও ৩৭ ধারায় বাঘ, হাতি, চিতাবাঘ ইত্যাদি অপরাধ করলে আইনের ৩৬ ধারায় দণ্ড- সর্বনিম্ন ২ বছর, সর্বোচ্চ ৭ বছর কারাদণ্ড ও সর্বনিম্ন ১ লাখ, সর্বোচ্চ ১০ লাখ টাকা অর্থদণ্ড। একই অপরাধের পুনরাবৃত্তি ঘটালে সর্বোচ্চ ১২ বছর কারাদণ্ড ও সর্বোচ্চ ১৫ লাখ টাকা অর্থদণ্ডের বিধান রয়েছে।বাঘ ও মানুষের দ্বন্দ্ব-সংঘাত  সংরক্ষিত উদ্ভিদ সংক্রান্ত ৬ নং ধারা লঙ্ঘন করলে ৩৯ ধারা অনুযায়ী কোনো ব্যক্তি এক বছরের কারাদণ্ড এবং ৫০ হাজার টাকা জরিমানা বা উভয় দণ্ডে দণ্ডিত হবেন এবং পুনরায় একই অপরাধ করলে শাস্তি দ্বিগুণ হবে।  আরও দেখুন  বাংলাদেশের স্তন্যপায়ী প্রাণীর তালিকা  বাংলাদেশের পাখির তালিকা  বাংলাদেশের সাপের তালিকা  বাংলাদেশের মাছের তালিকা  বাংলাদেশের সরীসৃপের তালিকা  তথ্যসূত্র  বহিঃসংযোগ  বন্যপ্রাণী (সংরক্ষণ ও নিরাপত্তা) আইন, ২০১২, আইন মন্ত্রণালয়  বাংলাদেশের রক্ষিত বণ্যপ্রাণীর তালিকা, বাংলাদেশ গেজেট, ২০১২  বিষয়শ্রেণী:বাংলাদেশের আইন
উগ্রাম (  ) হল ২০১৪ সালে কন্নড় ভাষায় নির্মিত ভারতীয় অ্যাকশন থ্রিলার চলচ্চিত্র । যা প্রশান্ত নীল পরিচালিত ও তার ভাই প্রদীপ নীল প্রযোজিত। এতে প্রধান চরিত্রে অভিনয় করেছেন শ্রীমুরালি , হরিপ্রিয়া, তিলক শেখর, অতুল কুলকার্নি, অবিনাশ এবং জয় জগদীশ। ভুবন গৌড়া প্রধান সিনেমাটোগ্রাফার হিসেবে রবি বর্মনের সাথে অতিথি সিনেমাটোগ্রাফার হিসেবে কাজ করেন। এর মাধ্যমেই তার কন্নড় সিনেমায় অভিষেক তথা প্রবেশ হয়।  উগ্রাম কর্ণাটকের কিছু প্রেক্ষাগৃহে ১২৫ দিনে ধরে চলে। ২০১৪ সালের জুলাই-এ শ্রীমুরালি কর্তৃক উগ্রম বীরম শিরোনামের একটি সিক্যুয়াল ঘোষণা করা হয়েছিল, কিন্তু তারপর থেকে কোন ঘোষণা হয়নি। এটি ওডিয়াতে অগস্ত্য নামে পুনর্নির্মিত হয়েছিল। প্রশান্ত নীল পরিচালিত ২০২৩ সালের সালার: পার্ট ওয়ান – সিজফায়ার চলচ্চিত্রকে অনেক সমালোচক এই চলচ্চিত্র দ্বারা প্রবলভাবে প্রভাবিত হওয়ার জন্য উল্লেখ করেছেন।  অভিনয়শিল্পী    অগস্ত্য চরিত্রে শ্রীমুরালি  প্রভাকরের মেয়ে নিথ্যা চরিত্রে হরিপ্রিয়া  বালা চরিত্রে তিলক শেখর, অগস্ত্যের পরম বন্ধু  ধীরজ চরিত্রে অতুল কুলকার্নি, শিবরুদ্র লিঙ্গাইয়ার ছেলে  শিবরুদ্র লিঙ্গাইয়া চরিত্রে অবিনাশ  প্রভাকর চরিত্রে জয় জগদীশ  অগস্ত্যের মায়ের চরিত্রে পদ্মজা রাও  মল্ল চরিত্রে গিরি  সীনার চরিত্রে মিত্রা  উৎপাদন    চিত্রগ্রহণ  কোলার গোল্ড ফিল্ডে ভারত গোল্ড মাইনস লিমিটেড সায়ানাইড ডাম্পের বাইরে চিত্রধারণ করা প্রথম ছবি ছিল উগ্রাম । অন্যান্য জায়গায় যেখানে ছবিটির চিত্রগ্রহণ করা হয়েছিল তার মধ্যে রয়েছে কালবুরাগীকে মুঘোর হিসাবে ফিল্ম এবং বিজাপুর জেলা চিন্তামণি, কোলার, মহীশূর, গর্গেশ্বরী, নন্দীগ্রাম এবং ব্যাঙ্গালোরে দেখানো হয়েছে। বিভিন্ন পরিস্থিতিতে এবং অবস্থান অনুসারে আটটি ভিন্ন ক্যামেরা ব্যবহার করা হয়েছিল।  মুক্তি  ছবিটি ২০১৪ সালের ২১ ফেব্রুয়ারী কর্ণাটক জুড়ে ১৪২টি প্রেক্ষাগৃহে মুক্তি পায়। এটিকে হিন্দিতে ডাব করা হয়েছে ম্যা হুন ফাইটার বাদশা।    বক্স অফিস  উগ্রাম খোলা প্রথম সপ্তাহে কর্ণাটকে  ৫.৫ কোটি সংগ্রহ করেছে।  এটি কর্ণাটকের থিয়েটারে ১২৫ দিন পর্যন্ত চলেছে।  প্রশংসা  পুরস্কারবিভাগপ্রাপকফলাফলরেফ৪র্থ দক্ষিণ ভারতীয় আন্তর্জাতিক চলচ্চিত্র পুরস্কারসেরা চলচ্চিত্রইনফিনিট পিকচার্স  সেরা পরিচালকপ্রশান্ত নীলসেরা অভিনেতাশ্রী মুরলীসেরা পার্শ্ব অভিনেতাথিলক শেখরসেরা অভিষেক প্রযোজকইনফিনিট পিকচার্স সেরা অভিষেক পরিচালকপ্রশান্ত নীল৬২ তম ফিল্মফেয়ার পুরস্কার দক্ষিণসেরা চলচ্চিত্রইনফিনিট পিকচার্স  সেরা পরিচালকপ্রশান্ত নীলসেরা অভিনেতাশ্রীমুরালিসেরা অভিনেত্রীহরিপ্রিয়াসেরা পার্শ্ব অভিনেতাথিলকশ্রেষ্ঠ সহকারী অভিনেত্রীপদ্মজা রাওসেরা সঙ্গীত পরিচালকরবি বসরুরসেরা প্লেব্যাক গায়িকা- মহিলাঅনুরাধা ভাট ("চঞ্চনা চঞ্চনা")  তথ্যসূত্র    বহিঃসংযোগ      বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের কন্নড় ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০১৪-এর অ্যাকশন থ্রিলার চলচ্চিত্র বিষয়শ্রেণী:প্রশান্ত নীল পরিচালিত চলচ্চিত্র বিষয়শ্রেণী:২০১৪-এর পরিচালনায় অভিষেক চলচ্চিত্র বিষয়শ্রেণী:অন্যান্য ভাষায় পুনঃনির্মাণ কন্নড় চলচ্চিত্র বিষয়শ্রেণী:লাইভ অ্যাকশন এবং অ্যানিমেশন সহ ভারতীয় চলচ্চিত্র
চার্লস রিচার্ড গ্রিন (২১ আগস্ট ১৯২১ – ৬ মে ২০০৯)2009 একজন অস্ট্রেলীয় ক্রীড়াবিদ ছিলেন। তিনি ১৯৪৮ গ্রীষ্মকালীন অলিম্পিকে ১১০ মিটার হার্ডলে প্রতিদ্বন্দ্বিতা করেছিলেন কিন্তু তিনি উভয় ইভেন্টে প্রথম রাউন্ড অতিক্রম করতে ব্যর্থ হন। তিনি অলিম্পিকের পর প্রতিযোগিতামূলক অ্যাথলেটিক্স থেকে অবসর নেন চিকিৎসাশাস্ত্রে ক্যারিয়ার শুরু করার জন্য।   তথ্যসূত্র   বিষয়শ্রেণী:১৯৪৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ হার্ডলার বিষয়শ্রেণী:২০০৯-এ মৃত্যু বিষয়শ্রেণী:১৯২১-এ জন্ম বিষয়শ্রেণী:পশ্চিম অস্ট্রেলিয়ার ক্রীড়াব্যক্তিত্ব বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মার্ভেল স্টুডিওজ, এলএলসি (যা ১৯৯৩ থেকে ১৯৯৬ পর্যন্ত মূলত মার্ভেল ফিল্মস হিসেবে পরিচিত ছিল) হলো একটি মার্কিন চলচ্চিত্র স্টুডিও যা দ্য ওয়াল্ট ডিজনি কোম্পানির বিভাগ, ওয়াল্ট ডিজনি স্টুডিওস এর একটি অঙ্গপ্রতিষ্ঠান। মার্ভেল স্টুডিওজ মার্ভেল সিনেম্যাটিক ইউনিভার্স এর প্রযোজনার জন্য সুপরিচিত, যা বর্তমানে বিশ্বব্যাপী বক্স অফিসে $২১.৩৮ বিলিয়ন উপার্জন করার মাধ্যমে সর্বসময়ের সর্বোচ্চ-আয়কারী চলচ্চিত্র ফ্র্যাঞ্চাইজি হয়ে ওঠে।  মার্ভেল সিনেম্যাটিক ইউনিভার্স ছাড়াও, মার্ভেল স্টুডিওজ উত্তর আমেরিকার বক্স অফিস আয়ে $১ বিলিয়ন অতিক্রম করা অন্যান্য মার্ভেল চরিত্রের উপর নির্মিত চলচ্চিত্র ফ্র্যাঞ্চাইজির প্রযোজনার কাজেও জড়িত, যার মধ্যে রয়েছে এক্স-মেন এবং স্পাইডার-ম্যান এর বহুসংখ্যক চলচ্চিত্রের ফ্র্যাঞ্চাইজি।  স্পাইডার-ম্যান ফ্র্যাঞ্চাইজিটি সনি পিকচার্স এর কাছে অনুমতিপ্রাপ্ত। ২০১২ সাল থেকে মার্ভেল স্টুডিওজ এর চলচ্চিত্রগুলি ওয়াল্ট ডিজনি স্টুডিওজ মোশন পিকচার্স দ্বারা প্রেক্ষাগৃহে পরিবেশিত হয়, যা পূর্বে ২০০৮ থেকে ২০১১ পর্যন্ত প্যারামাউন্ট পিকচার্স দ্বারা পরিবেশিত হয়েছিল। ইউনিভার্সাল পিকচার্স দ্য ইনক্রেডিবল হাল্ক চলচ্চিত্রটির পরিবেশনা করে এবং মার্ভেল স্টুডিওজ দ্বারা প্রযোজিত যেকোন ভবিষ্যৎ এর হাল্ক চলচ্চিত্রের পরিবেশনায় প্রথম প্রত্যাখ্যানের অধিকার আছে। অন্যদিকে, সনি পিকচার্স স্পাইডার-ম্যান: হোমকামিং (২০১৭) এবং স্পাইডার-ম্যান: ফার ফ্রম হোম এর পরিবেশনা করে এবং মার্ভেল স্টুডিওজ এর সাথে সংযোজিত ভবিষ্যৎ এর যেকোন প্রযোজিত স্পাইডার-ম্যান চলচ্চিত্রের পরিবেশনা করবে। পূর্বে, ডিজনির ২০১৫-এর আগস্টে কোম্পানিগুলির পুনঃসংগঠিত হওয়া পর্যন্ত স্টুডিওটি মার্ভেল এন্টারটেইনমেন্ট এর একটি অঙ্গপ্রতিষ্ঠান ছিল।  তথ্যসূত্র  বিষয়শ্রেণী:১৯৯৩-এ প্রতিষ্ঠিত মার্কিন কোম্পানি বিষয়শ্রেণী:মার্ভেল স্টুডিওজ বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:ডিজনি অধিগ্রহণ বিষয়শ্রেণী:২০০৯-এর অধিগ্রহণ ও একত্রীকরণ বিষয়শ্রেণী:মার্ভেল এন্টারটেইনমেন্ট
জেনিফার ওয়েলস (১৫ মার্চ ১৯৩৭ - ২৬ জুন ২০১৮) ১৯৭০-এর দশকের মার্কিন পর্নোগ্রাফিক অভিনেত্রী। যদিও তিনি ১৯৬০-এর দশকের শেষের দিকে নিউইয়র্কে নির্মিত সফটকোর ঘরানার চলচ্চিত্র দিয়ে তার অভিনয় জীবন শুরু করেছিলেন। এর মধ্যে রয়েছে: পর্নোগ্রাফিক চলচ্চিত্র পরিচলক হেনরি প্যাচার্ড -এর সেক্স বাই অ্যাডভার্টাইজমেন্ট (১৯৬৭), ক্যারিয়ার বেড (১৯৬৯), সাবমিশন (১৯৬৯) এবং দিস স্পোর্টিং হাউস (১৯৬৯)।    প্রাথমিক জীবন  ওয়েলস নিউ জার্সির প্যাটারসনে বেড়ে ওঠেন যেখানে তিনি একটি প্যারোচিয়াল প্রাথমিক বিদ্যালয়ে পড়াশোনা করেন।    কর্মজীবন  তিনি একটি ভ্রাম্যমাণ নৃত্য প্রযোজনায় ১৫ বছর বয়সে বিনোদন জগতে তার কর্মজীবন শুরু করেন, কোম্পানিকে জানান যে তার বয়স ২১।  তিনি কোরাস লাইন সদস্য, জাদুকরের সহকারী, জ্যাজ গায়ক এবং নাইটক্লাব পারফর্মারের মতো বিভিন্ন ক্ষেত্রে কাজ করেছেন।  পরে, তিনি স্ট্রিপার হিসাবেও কাজ করেন।    পুরস্কার  ওয়েলেস লিটল অরফান স্যামি চলচ্চিত্রের জন্য ১৯৭৭ সালে সেরা অভিনেত্রীর জন্য ইরোটিকা পুরস্কার জিতেছিলেন, এবং একই বছরে তিনি ইরোস, দ্য ম্যাগাজিন অব ডিক্যাডেন্ট সফিস্টিকেশন-এর সম্পাদক হয়েছিলেন। তিনি ১৯৯৬ সালে এভিএন হল অফ ফেমের সদস্য হন।    ব্যক্তিগত জীবন  জেনিফার ওয়েলস ১৯৭৭ সালে আকস্মিকভাবে ইন্ডাস্ট্রি ছেড়ে চলে যান  তিনি একজন ধনী ভক্তকে বিয়ে করেন।  বেশ কয়েক বছর পরে তাদের বিবাহবিচ্ছেদ হয়। এরপর তিনি তার দিনগুলি ঘোড়া পালন এবং পরিত্যক্ত বা নির্যাতিত কুকুরদের উদ্ধার করে কাটিয়েছেন। ওয়েলেস ২৬ জুন, ২০১৮-এ ৮১ বছর বয়সে অ্যারিজোনায় মারা যান।   আরোও দেখুন    পর্নোগ্রাফির স্বর্ণযুগ    তথ্যসূত্র    বহিঃসংযোগ              রিয়াল্টো রিপোর্টে জেনিফার ওয়েলসের সাথে অডিও সাক্ষাৎকার  বিষয়শ্রেণী:২১শ শতাব্দীর মার্কিন নারী বিষয়শ্রেণী:১৯৩৭-এ জন্ম বিষয়শ্রেণী:২০১৮-এ মৃত্যু বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:নিউ জার্সির অভিনেত্রী
তৈমুছ আলী (১৫ মার্চ ১৯৩৩-১৭ মার্চ ১৯৭৪) আওয়ামী লীগের একজন প্রাক্তন রাজনীতিবিদ, মুক্তিযোদ্ধা ও গণপরিষদ সদস্য ছিলেন। তিনি ১৯৭০ সালের নির্বাচনে সিলেট-১২ (জুড়ী-বড়লেখা) নির্বাচনী এলাকায় (বর্তমান মৌলভীবাজার-১) নৌকা প্রতীকে আওয়ামী লীগের প্রার্থী হিসেবে প্রাদেশিক অ্যাসেম্বলির মেম্বার বা গণপরিষদ সদস্য (এমপিএ) নির্বাচিত হন।   জন্ম ও প্রাথমিক জীবন  তৈমুছ আলী ১৫ মার্চ ১৯৩৩ সালে মৌলভীবাজার জেলার জুড়ী উপজেলায় জন্মগ্রহণ করেন।   রাজনৈতিক ও কর্মজীবন  ১৯৭০ সালের নির্বাচনে সিলেট-১২ (জুড়ী-বড়লেখা) নির্বাচনী এলাকায় (বর্তমান মৌলভীবাজার-১) নৌকা প্রতীকে আওয়ামী লীগের প্রার্থী হিসেবে প্রাদেশিক অ্যাসেম্বলির মেম্বার বা গণপরিষদ সদস্য (এমপিএ) নির্বাচিত হন। ১৯৭১ সালে মুক্তিযুদ্ধে অংশ নিয়েছেন।   মৃত্যু  তৈমুছ আলী ১৭ মার্চ ১৯৭৪ সালে সন্ধ্যায় জুড়ী বাসস্ট্যান্ডের কাছে আততায়ীদের গুলিতে মৃত্যুবরণ করেন। স্মৃতি রক্ষার্থে তার নামানুসারে জুড়ীতে তৈমুছ আলী টেকনিক্যাল স্কুল এন্ড কলেজের প্রতিষ্ঠা করা হয়।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পাকিস্তান গণপরিষদ সদস্য
300px|থাম্ব|ডান|একটি পরিত্যক্ত স্পেনীয় খ্রিস্টান মিশনারিতে বিদ্যালয়টি গড়ে তোলা হয়। অকল্যান্ড গ্রামার স্কুল নিউজিল্যান্ডের অকল্যান্ডে অবস্থিত একটি মাধ্যমিক বিদ্যালয়। নয় থেকে তের বছরের ছেলেদেরকে এখানে শিক্ষা দেয়া হয়। বিদ্যালয়ের একটি ক্ষুদ্র আবাসিক হলও রয়েছে যার নাম "টিব্‌স হাউজ"। এখানে আবাসিক ছাত্রের সংখ্যা তুলনামূলকভাবে। বিশিষ্ট এবং ব্যতিক্রমী স্থাপত্য নকশার জন্য নিউজিল্যান্ডে এই স্কুলটি বেশ পরিচিত।  বিদ্যালয়টিতে দুই হাজারে বেশি ছাত্র আছে। বিদ্যালয়টিতে ১৩ থেকে ১৮ বছরের ছেলেদের শিক্ষা দেওয়া হয়। বিদ্যালয়টি নিউজিল্যান্ডের বড়ো বিদ্যালয়গুলোর মধ্যে অন্যতম  উল্লেখযোগ্য প্রাক্তন ছাত্র   এড্‌মান্ড হিলারি, প্রথম দুই ব্যক্তির একজন যারা এভারেস্ট পর্বতশৃঙ্গের চূড়ায় আরোহণ করেন।  রাসেল ক্রো, একাডেমি পুরস্কার বিজয়ী সমসাময়িক মার্কিন চলচ্চিত্র অভিনেতা।   বহিঃসংযোগ   স্কুলের ইন্ট্রানেট যা নিয়মিত হালনাগাদ করা হয়   প্রাক্তন প্রধান শিক্ষক জে ডব্লিউ টিব্‌সের জীবনী  বিষয়শ্রেণী:নিউজিল্যান্ডের শিক্ষাপ্রতিষ্ঠান বিষয়শ্রেণী:অকল্যান্ড বিষয়শ্রেণী:১৮৬৮-এ প্রতিষ্ঠিত শিক্ষাপ্রতিষ্ঠান
rony3679   প্রয়োজনীয় সংযোগ:   অনুরোধের অবস্থা:   আমি উইকিপিডিয়াতে সময়পেলে অনুবাদের কাজ করি যদি আমাকে এই অধিকার তাহলে আমি অধিক পরিমাণ অনুবাদের কাজ করব এবং বাংলা উইকিপিডিয়াকে সমৃদ্ধ করব। Rony3679 (আলাপ) ১৭:৫৫, ৯ সেপ্টেম্বর ২০১৪ (ইউটিসি)  - বাংলা উইকিতে মোট সম্পাদনা এখনো পর্যন্ত মাত্র ৪৪টি। -- বোধিসত্ত্ব (আলাপ) ১৯:৫০, ৯ সেপ্টেম্বর ২০১৪ (ইউটিসি)  --আফতাব (আলাপ) ২২:১২, ৯ সেপ্টেম্বর ২০১৪ (ইউটিসি)
টিংকেল একটি ভারতীয় পাক্ষিক পত্রিকা যা শিশু-কিশোরদের জন্য প্রকাশিত হয়। মূলত ইন্ডিয়া বুক হাউসের মালিকানাধীন টিংকেল ব্র্যান্ডটি ২০০৭ সালে এসিকে মিডিয়া দ্বারা অধিগ্রহণ করা হয়েছিল।  এই পত্রিকায় কমিকস, গল্প, ধাঁধা, কুইজ প্রভৃতিসহ বিভিন্ন নিবন্ধ থাকে যা শিশু-কিশোরদের পাশাপাশি অনেক প্রাপ্তবয়স্কদেরও আকর্ষণ করে। এটি ইংরেজিতে প্রকাশিত হওয়ার পাশাপাশি কিছু ভারতীয় ভাষায় যেমন মালয়ালম ও অসমিয়াতে প্রকাশিত হয়।   পত্রিকাটির মাসিক সংখ্যা জুলাই, ২০১৬ পর্যন্ত প্রকাশিত হয়েছিল এবং এরপর থেকে টিংকেল পাক্ষিক সংখ্যায় করে  প্রকাশের ঘোষণা দেয়া হয়।   টিংকেল'র প্রথম সংখ্যা ১৯৮০ সালের নভেম্বর মাসে প্রকাশিত হয়েছিল। টিংকেল ভারতে প্রচুর জনপ্রিয়তা অর্জন করেছে। ২০১৯ সালের হিসেব অনুযায়ী, টিংকেল'র প্রতি সংখ্যা তিন লক্ষ কপি করে ছাপানো হয়েছিল।  এটি গত দুই দশক ধরে ভারতীয় বেড়ে ওঠা শিশু-কিশোরদের এক অবিচ্ছেদ্য পাঠ্য পত্রিকা হিসেবে পরিচিতি পেয়েছে। সাম্প্রতিককালে শিকারি শম্ভু'র মতো চরিত্রগুলি টিংকেল পত্রিকার মাধ্যমেই উঠে এসেছে যা দেশব্যাপী সমস্ত বয়সের পাঠকদের দ্বারা স্বীকৃতি অর্জন করেছে।  পত্রিকাটির প্রতি সংখ্যায় মুদ্রণের জন্য পাঠকরা গল্প ও বিভিন্ন নিবন্ধসহ যে চিঠি পাঠান তা থেকে সেরা ২০০টি নির্বাচিত করা হয় প্রকাশের জন্য। টিংকেল  শিক্ষামূলক এবং বিনোদনের পুণ্য সংমিশ্রনে ভরপুর এমন একটি সাময়িকী যা অসংখ্য পাঠকের সৃষ্টি করেছে যাঁদের মধ্যে অনেক বিশিষ্ট ব্যক্তিও রয়েছেন। টিংকেল'র  অফিসিয়াল ওয়েবসাইটে ধাঁধা এবং গেমসের সমাহার রয়েছে।  পটভূমি টিংকেল প্রতিষ্ঠাতা, সম্পাদক অনন্ত পাই তাঁর পাঠকদের কাছে আঙ্কেল পাই নামে পরিচিত। ভারতীয় সংস্কৃতি ও ইতিহাসকে নিবেদিত করে একটি কমিক বইয়ের সিরিজ শুরু করার পিছনে যে ধারণা অনন্ত পাইয়ের কাছে এসেছিল তা ১৯৬৭ সালের ফেব্রুয়ারিতে দূরদর্শনে প্রচারিত এক কুইজ প্রতিযোগিতা থেকে এসেছিল। অনন্ত পাই লক্ষ্য করেন: উক্ত কুইজ প্রতিযোগিতায় অংশগ্রহণকারীরা গ্রীক পৌরাণিক কাহিনী সম্পর্কিত প্রশ্নগুলির উত্তর সহজেই দিতে পারছিল, তবে এই প্রশ্নের উত্তর দিতে অক্ষম ছিল: রামায়ণে, রামের মা কে ছিলেন?  জনপ্রিয় কমিকস এককথায় গল্প ছাড়াও, টিংকেল এযাবতকালে নিয়মিত বেশকিছু চরিত্র সৃষ্টি করেছে যেগুলো বেশ জনপ্রিয়। প্রত্যেক চরিত্ররই আলাদা-বিশেষ রূপ রয়েছে।  তথ্যসূত্র  বহিঃসঃযোগ  টিংকেল      বিষয়শ্রেণী:১৯৮০-এ ভারতে প্রতিষ্ঠিত বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:ভারতীয় কমিক বিষয়শ্রেণী:ভারতের মাসিক ম্যাগাজিন বিষয়শ্রেণী:১৯৮০-এ প্রতিষ্ঠিত ম্যাগাজিন বিষয়শ্রেণী:বহুভাষিক ম্যাগাজিন
দল 		width=20	width=20	width=20	width=20width=20	width=40width=20 ৬  ৫  ১ ০  ০  +০.৭৫৮  ১০ ৬  ৪  ১  ০  ১  +২.৫৮২  ৯ ৬  ৪  ১  ০  ১  +১.১২৯  ৯ ৬  ৪  ২  ০  ০  +১.১৩৫  ৮ ৬  ২  ৪  ০  ০  +০.০৩০  ৪ ৬  ১  ৫  ০  ০  −১.৯৮৭  ২ ৬  ০  ৬  ০  ০  −৩.০৪২  ০<noinclude>  বিষয়শ্রেণী:২০১১ ক্রিকেট বিশ্বকাপ টেমপ্লেট
আমজাদ আলী খান () একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  খান ২০২৪ সালের পাকিস্তানের সাধারণ নির্বাচনে এনএ-২ সোয়াত-১ আসন থেকে পাকিস্তান তেহরিক-ই-ইনসাফ সমর্থিত স্বতন্ত্র প্রার্থী হিসেবে নির্বাচিত হন। তিনি মোট ৮৮,৯৩৮ ভোট পান। তার নিকটতম প্রতিদ্বন্দ্বী পাকিস্তান মুসলিম লীগের আমির মোকাম পান ৩৭,৭৬৪ ভোট।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
নাওয়াফ বিন দাহি বিন ফয়সাল আল সুওয়াইতি আল আকিদি (, ; জন্ম: ১০ মে ২০০০; নাওয়াফ আল আকিদি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল নাসর এবং সৌদি আরব জাতীয় দলের হয়ে গোলরক্ষক হিসেবে খেলেন।  ২০১৯ সালে, নাওয়াফ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২২ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন নাওয়াফ বিন দাহি বিন ফয়সাল আল সুওয়াইতি আল আকিদি ২০০০ সালের ১০ই মে তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নাওয়াফ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০২২  ১  ০ সর্বমোট  ১  ০  তথ্যসূত্র  বহিঃসংযোগ         বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল গোলরক্ষক বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২০২৫ কনকাকাফ গোল্ড কাপের খেলোয়াড়
<span style="color:black;">নেলসন ক্রিকেট ক্লাবলীগল্যাঙ্কাশায়ার লীগমাঠসিডহিল, নেলসন, ল্যাঙ্কাশায়ারপেশাদার রায়ান বেইলি (দক্ষিণ আফ্রিকা)২০১৫ লীগ অবস্থান১০ম  নেলসন ক্রিকেট ক্লাব () ল্যাঙ্কাশায়ারের নেলসন এলাকার সিডহিলভিত্তিক ক্রিকেট ক্লাব। ক্লাবটি ইংল্যান্ডের ল্যাঙ্কাশায়ার লীগে খেলে থাকে। নিজেদের অনুশীলনীর জন্যে নেলসনের সিডহিল মাঠ ব্যবহার করে। ২০১৬ মৌসুমে নীল থম্পসন অধিনায়কত্ব করেন ও তাদের পেশাদার খেলোয়াড় হিসেবে রয়েছেন রায়ান বেইলি।  ১৮৬১ সালে দুইটি স্থানীয় ক্লাবকে একীভূত করে নেলসন ক্রিকেট ক্লাব গঠন করা হয়। ১৮৯২ সালে ল্যাঙ্কাশায়ার লীগ প্রবর্তনকালে ক্লাবটি প্রতিষ্ঠাতা সদস্যের ভূমিকায় অবতীর্ণ হয়েছিল। চ্যাম্পিয়নশীপের উদ্বোধনী মৌসুমেই ক্লাবটি শিরোপা জয়লাভে সক্ষমতা দেখায়। এরপর থেকে ক্লাবটি ২১বার লীগের শিরোপা জয় করে। এ সংখ্যাটি অন্য যে-কোন ক্লাবের তুলনায় সর্বাধিক। এ ক্লাবের লিয়ারি কনস্ট্যান্টাইন, কপিল দেব ও স্টিভ ওয়াহ’র ন্যায় বিখ্যাত ক্রিকেটারদের অংশগ্রহণ ছিল।Nelson CC achieve Clubmark   সম্মাননা  ১ম একাদশ লীগ বিজয়ী - ২১ - ১৮৯২, ১৮৯৫, ১৮৯৬, ১৯০৩, ১৯১১, ১৯২৮, ১৯২৯, ১৯৩১, ১৯৩২, ১৯৩৪, ১৯৩৫, ১৯৩৬, ১৯৩৭, ১৯৪৬, ১৯৬৫, ১৯৬৭, ১৯৬৯, ১৯৮৬, ১৯৯৪, ১৯৯৮, ১৯৯৯ ওরস্লি কাপ বিজয়ী - ৯ - ১৯২০, ১৯২৬, ১৯২৮, ১৯৩১, ১৯৩৪, ১৯৬২, ১৯৬৫, ১৯৯৫, ২০০৬ রন সিঙ্গলটন কোলন ট্রফি - ১ - ২০০০ (যৌথভাবে) ২য় একাদশ লীগ বিজয়ী - ১৫ - ১৮৯৬, ১৯০৯, ১৯১১, ১৯২৫ (যৌথভাবে), ১৯২৮, ১৯৩২, ১৯৫৬, ১৯৫৭, ১৯৫৮, ১৯৯০, ১৯৯৬, ২০০৮, ২০০৯, ২০১১, ২০১৪ ২য় একাদশ (ল্যাঙ্কাশায়ার টেলিগ্রাফ) কাপ বিজয়ী - ৪ - ১৯৯৪, ২০০৮, ২০০৯, ২০১৩ ৩য় একাদশ লীগ বিজয়ী - ৪ - ২০০৩, ২০০৭, ২০০৯, ২০১৩ ৫০ ওভারে সর্বোচ্চ রান - ৩৩৬/৪ ব কোলন, নেলসন, ২৫ মে, ২০০৮   তথ্যসূত্র    বহিঃসংযোগ  Nelson Cricket Club Website  Nelson CC at lancashireleague.com  বিষয়শ্রেণী:ল্যাঙ্কাশায়ার লীগের ক্রিকেট ক্লাব বিষয়শ্রেণী:পেন্ডল বোরাভিত্তিক ক্রীড়া বিষয়শ্রেণী:১৮৬১-এ প্রতিষ্ঠিত বিষয়শ্রেণী:১৮৬১-এ ইংল্যান্ডে প্রতিষ্ঠিত বিষয়শ্রেণী:১৮৬১-এ প্রতিষ্ঠিত ক্রিকেট ক্লাব বিষয়শ্রেণী:নেলসন (ল্যাঙ্কাশায়ার) বিষয়শ্রেণী:ল্যাঙ্কাশায়ার লিগের ক্রিকেট ক্লাব
থাম্ব|ইয়োজিনবো ইয়োজিনবো (জাপানি ভাষায়: 用心棒 য়োওজিম্‌বোও) আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে রোনিন বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।  জাপানি ভাষায় ইয়োজিম্বো শব্দের অর্থ দেহরক্ষী। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত ডলার্‌স ত্রয়ী-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়।   চরিত্রসমূহ   তোশিরো মিফুনে - কুওয়াবাতাকে সানজুরো  তাৎসুইয়া নাকাদাই - উনোসুকে  তোকো সুকাসা - নুই  ইসুজু ইয়ামাদা - ওরিন  দাইসুকো কাতো - ইনোকিচি (উশিতোরার ছোট ভাই)  তাকাশি শিমুরা - তোকুয়েমোন  হিরোশি তাচিকাওয়া - ইয়োইচিরো  ইয়োসুকে নাৎসুকি - কোহেইর ছেলে  এইজিরো তোনো - গোঞ্জি (সরাইখানার পরিচালক)  কামাতারি ফুজিওয়ারা - তাজায়েমোন (রেশম ব্যবসায়ী ও শহরের মেয়র)  ইকিও সাওয়ামুরা - হানসুকে (শহরের অফিসার)  সুসুমু ফুজিতা - হোম্মা (প্রশিক্ষক যে পালিয়ে যায়)  কিউ সাজানকা - উশিতোরা (অপরাধ জগতের প্রথম প্রভু)   তথ্যসূত্র    বহিঃসংযোগ     Criterion Collection essay by Alexander Sesonske   A Comparison of Yojimbo, A Fistful of Dollars and Last Man Standing  Yojimbo  - Japanese Movie Database  Yojimbo at the Rotten Tomatoes  বিষয়শ্রেণী:১৯৬১-এর চলচ্চিত্র বিষয়শ্রেণী:জাপানি সাদাকালো চলচ্চিত্র বিষয়শ্রেণী:জাপানি ভাষার চলচ্চিত্র বিষয়শ্রেণী:সামুরাই চলচ্চিত্র বিষয়শ্রেণী:আকিরা কুরোসাওয়া পরিচালিত চলচ্চিত্র বিষয়শ্রেণী:১৮৬০-এর দশকের পটভূমিতে চলচ্চিত্র বিষয়শ্রেণী:১৯৬০-এর দশকের জাপানি চলচ্চিত্র